Cei care au polițe încheiate la Euroins trebuie să știe că deocamdată acestea rămân valabile și se vor putea încheia în continuare constatări de soluționare amiabilă în caz de accident. Abia după ce se va pronunța hotărârea de deschidere a procedurii de faliment (nu de insolvență), cei asigurați la Euroins vor trebui, în termen de 90 de zile la data pronunțării hotărârii, să încheie polițe la alt asigurator. Totuși, cei care doresc să renunțe de pe acum la polițele încheiate cu Euroins o pot face, iar în cazul în care nu au existat daune pe aceste polițe își vor putea recupera diferența de primă de la Fondul de Garantare a Asiguraților (FGA).